**Č.4/2019**

**Zápisnica z ustanovujúceho zasadnutia Obecného zastupiteľstva,**

**konaného dňa 24. mája 2019**

**Prítomní:** Všetci poslanci (príloha prezenčnej listiny k zápisnici).

**Program:**

1. Otvorenie zasadnutia a určenie zapisovateľa a overovateľov zápisnice.
2. Schválenie programu ustanovujúceho zastupiteľstva.
3. Poverenie poslanca obecného zastupiteľstva, ktorý bude oprávnený zvolávať a viesť zasadnutia obecného zastupiteľstva v prípadoch podľa § 12 ods. 1 a ods. 2,5,7 zákona č. 369/1990 Zb. o obecnom zriadení.
4. Zníženie energetickej náročnosti MŠ Horná Lehota – schválenie naviac práce na streche.
5. Presun detí z MŠ do budovy obecného úradu – informácia.
6. Predaj okien z MŠ Horná Lehota – stanovenie ceny.
7. Schválenie opravy miestnej komunikácie – od pána Chromeka/Kasanického po dom pána Mikuláša/Bieľa.
8. Voľba zástupcu starostu.
9. Príprava akcie – deň matiek v spolupráci s Materskou školou Horná lehota.
10. Príprava akcie deň detí v spolupráci s dobrovoľným hasičským zborom Horná Lehota.
11. Kopanie hrobov – informácia.
12. Rôzne.
13. Diskusia.
14. Návrh na uznesenie
15. Záver
	1. **Otvorenie**

Rokovanie zasadnutia OZ v Hornej Lehote otvoril starosta obce Jozef Mäsiar. Privítal prítomných poslancov. Za zapisovateľa zápisnice určil Mgr. Andreja Brníka, PhD.. Za overovateľov Mgr. Janu Bencúrovú a Mgr. Evu Gonšor Dominovú.

* 1. **Schválenie programu zasadnutia obecného zastupiteľstva**

Starosta navrhol zlúčiť bod 8, s bodom 3. Okrem toho navrhol pridať bod nový bod 12: *„O zriadení obecnej schránky pre nápady a hodnotenie práce obce“.* Obecné zastupiteľstvo v Hornej Lehote schválilo program podľa pozvánky aj s navrhovanými zmenami.

Prítomní poslanci OZ: 7

ZA: 7

PROTI: 0

ZDRŽAL SA: 0

* 1. **Poverenie poslanca obecného zastupiteľstva, ktorý bude oprávnený zvolávať a viesť zasadnutia obecného zastupiteľstva v prípadoch podľa § 12 ods. 1 a ods. 2,5,7 zákona č. 369/1990 Zb. o obecnom zriadení a voľba zástupcu starostu obce.**

Starosta požiadal poslancov o návrhy na zástupcu starostu obce. Po diskusii boli navrhnutí 3 kandidáti. Ing, Ivan Mikuláš, Jaroslav Harezník, Mgr. Jana Bencúrová.

Prítomní poslanci OZ: 7

Hlasovanie o Ing. Ivanovi Mikulášovi

ZA: 1

PROTI: 0

ZDRŽAL SA: 6

Hlasovanie o Jaroslavovi Harezníkovi

ZA: 1

PROTI: 0

ZDRŽAL SA: 6

Hlasovanie o Mgr. Jane Bencúrovej

ZA: 5

PROTI: 0

ZDRŽAL SA: 2

Za zástupcu starostu a poslancom, ktorý bude oprávnený zvolávať a viesť zasadnutia obecného zastupiteľstva v prípadoch podľa § 12 ods. 1 a ods. 2,5,7 zákona č. 369/1990 Zb. o obecnom zriadení bola zvolená Mgr. Jana Bencúrová.

* 1. **Zníženie energetickej náročnosti MŠ Horná Lehota – schválenie naviac práce na streche.**

Starosta informoval poslancov o aktuálnej situácii pri rekonštrukcii MŠ Horná Lehota. Pri kontrolných dňoch poukázal aj na drobné nedostatky, ktoré už zhotoviteľ upravil. Zhotoviteľ musel však pri rekonštrukcii strechy vykonať práce naviac, mimo projektového zámeru a dotačných peňazí. Obci bola doručená faktúra, ktorá nekorešpondovala s odvedenou prácou. Preto starosta vyzval zhotoviteľa o prepočet materiálu a úpravu faktúry. Aj po opätovnom doručení novej faktúry s nižšou sumou za prácu naviac, starosta upozornil na opätovné chyby v nej.

Poslanci po diskusii navrhli starostovi aby požiadal stavebný dozor a písomné vyjadrenie k fakturovanému materiálu za práce naviac. Okrem toho ho zaviazali aby zorganizoval v najbližšom čase kontrolný deň za prítomnosti starostu, zhotoviteľa, stavebného dozoru a poslancov.

Prítomní poslanci OZ: 7

ZA: 7

PROTI: 0

ZDRŽAL SA: 0

* 1. **Presun detí z MŠ do budovy obecného úradu – informácia.**

Starosta poslancov informoval, že Regionálny úrad verejného zdravotníctva schválil presun detí z MŠ Horná Lehota do priestorov OŮ Horná Lehota kvôli nadmernému hluku, prašnosti a možných rizík spojených s rekonštrukciou MŠ Horná Lehota. Deti budú dočasne využívať priestor tzv. „*volebnej miestnosti“* a stravovať sa v kuchyni OÚ. Poslanci vzali túto informáciu na vedomie.

* 1. **Predaj okien z MŠ Horná Lehota – stanovenie ceny.**

V rámci rekonštrukcie MŠ Horná Lehota ostali k dispozícii dvojsklové plastové okná, ktoré museli byť nahradené trojsklom, kvôli vyššej energetickej úspore. Okná sú v dobrom stave a preto je vhodné ich predať možným záujemcom. Poslanci po diskusii schválili cenu od 30 do 50 EUR za okno, podľa jeho veľkosti. Záujemcovia o kúpu sa môžu prihlásiť na obecnom úrade.

Prítomní poslanci OZ: 7

ZA: 7

PROTI: 0

ZDRŽAL SA: 0

* 1. **Schválenie opravy miestnej komunikácie – od pána Chromeka/Kasanického po dom pána Mikuláša/Bieľa**

Poslanci rozhodli o položení nového asfaltového koberca na ulici od Ing. Kozáčika po dom p. Mikuláša. Podmienkou však musí byť napojenie všetkých domov do kanalizačnej siete aby sa vyhlo ničeniu nového koberca. Starosta informoval, že už absolvoval stretnutia s občanmi, ktorí ešte nie sú napojení na kanalizačnú sieť.

Prítomní poslanci OZ: 7

ZA: 7

PROTI: 0

ZDRŽAL SA: 0

* 1. **Príprava akcie – deň matiek v spolupráci s Materskou školou Horná lehota.**

Poslanci so starostom diskutovali o príprave dňa matiek a programe.

* 1. **Príprava akcie deň detí v spolupráci s dobrovoľným hasičským zborom Horná Lehota.**

Poslanci riešili pripravovaný deň deti. V rámci možnej nepriazne počasia rozhodli o dvoch náhradných priestoroch. Deň deti sa uskutoční len za priaznivého počasia, ak bude „*staré ihrisko*“ mokré, presunie sa deň detí na „*nové, malé ihrisko“* alebo pred OÚ na asfaltové parkovisko.

* 1. **Kopanie hrobov – informácia.**

Starosta obce informoval o situácii s kopaním hrobov v obci. Bohužiaľ nie sú žiadni ľudia, ktorí by chceli túto prácu vykonávať. Problém nastáva najmä v zime. Ďalší problém je, že ak si rodina chce vykopať hrob sama, musí byť vyškolená kvôli bezpečnosti pri práci.

Starosta navrhol dve varianty:

1. Objednanie firmy, ktorá zaškolí o bezpečnosti pri práci a vytýči miesto rodine, ktorá sa rozhodne kopať hrob sama.
2. Zazmluvnenie firmy, ktorá sa postará o kompletné služby, vytýčenie, výkop, práca na hrobovisku (bez finálnej úpravy hrobu).

Poslanci navrhli presunúť tento bod na ďalšie zastupiteľstvo. Požiadali starostu o oslovenie iných firiem poskytujúcich tieto služby a získania ďalších cenových ponúk.

* 1. **Zriadenie schránky pre nápady a hodnotenie práce obce**

Starosta informoval o zámere zriadiť schránku pred vstupom do OŮ, kde budú môcť občania anonymne podávať podnety na zlepšenie alebo hodnotenie práce obce.

Poslanci so zámerom jednoznačne súhlasili.

Prítomní poslanci OZ: 7

ZA: 7

PROTI: 0

ZDRŽAL SA: 0

1. **Rôzne**

V úvode tohto bodu predniesol najprv svoje pripomienky a návrhy starosta obce:

1. Informoval o žiadosti bývalého starostu o preplatenie 21 dní dovolenky. Po krátkej diskusii zastupiteľstvo rozhodlo o preplatení dovolenky, na ktorú mu vznikol nárok. Okrem toho bude obec z rozpočtu musieť vyplatiť bývalému starostovi aj odstupné vyplývajúce zo zákona č. 253/1994 Z. z. A to **päťnásobku jeho priemerného mesačného platu, ak vykonával funkciu najmenej tri po sebe nasledujúce funkčné obdobia. Obecný rozpočet tak zaťažíme sumou: 13.879 €.**

Prítomní poslanci OZ: 7

ZA: 7

PROTI: 0

ZDRŽAL SA: 0

1. Starosta informoval o konci mandátu hlavného kontrolóra Ing. Štefana Fúrika, ktorému vyprší mandát na konci júna. Preto je potrebné vypísať nové výberové konanie podľa § 18a odsek 2, Zákona č. 369/1990 Zb. o obecnom zriadení.
2. Solárna lampa, ktorú poslanci schválili v minulom období k domu pána Chomisteka, za mostom, ponad rýchlostnú, cestu bude osadená v júni.
3. Starosta navrhuje vyriešiť stojan na „*Májku*“, ktorá sa každoročne stavia vedľa budovy OÚ. Riešením je zapustiť do zeme širokú rúru, ktorá bude ukončená poklopom kvôli bezpečnosti.

Prítomní poslanci OZ: 7

ZA: 7

PROTI: 0

ZDRŽAL SA: 0

1. Starosta informoval o ceste ku kaštieľu v strede obce. Poslanci v predošlom období schválili zámer opraviť túto cestu spolu s opravou *„nového“* a *„starého“* mosta. Ako možný zdroj financovania sú nové výzvy v rámci eurofondov. Bude však potrebné osloviť firmy, ktoré pomáhajú s prípravou projektov. Poslanci spolu so starostom zistia dostupné možnosti a oslovia potencionálne spoločnosti zaoberajúce sa touto problematikou.

Starosta dal ďalej v tomto bode aj priestor všetkým poslancom, aby vyslovili svoje názory a požiadavky:

1. Poslanec Brník sa informoval o webovej stránke a možnostiach prístupu na ňu s cieľom aktualizácie údajov na nej a možnosti pridávania príspevkov. Starosta mu dodá kontakt na správcu.
2. Poslanec Krížo informoval zastupiteľstvo o výsledku schôdze hasičov. Poslanci vzali informácie na vedomie.
3. Poslanci navrhli zaradiť do budúceho programu zastupiteľstva bod o parkovaní na obecných komunikáciách.

Prítomní poslanci OZ: 7

ZA: 7

PROTI: 0

ZDRŽAL SA: 0

1. **Diskusia**

V diskusii starosta obce Jozef Mäsiar zaželal všetkým chuť pracovať v roku 2019.

1. **Schválenie uznesenia**

**Uznesenie č.4 / 2019**

**zo zasadnutia Obecného zastupiteľstva konaného dňa 24. mája 2019**

1. **Obecné zastupiteľstvo obce Horná Lehota schvaľuje:**
2. Overovateľov zápisnice: Mgr. Jana Bencúrová, Eva Gonšor Dominová, zapisovateľa zápisnice Mgr. Andreja Brníka, PhD..
3. Program rokovania obecného zastupiteľstva s navrhovanými zmenami spojenia bodu 8 s bodom 3 a doplneniu nového bodu 12 o zriadení obecnej schránky pre nápady a hodnotenie práce obce.
4. Za zástupcu starostu a poslanca, ktorý bude oprávnený zvolávať a viesť zasadnutia obecného zastupiteľstva v prípadoch podľa § 12 ods. 1 a ods. 2,5,7 zákona č. 369/1990 Zb. o obecnom zriadení, Mgr. Janu Bencúrovú.
5. Kontrolný deň za prítomnosti starostu, zhotoviteľa, stavebného dozoru a poslancov v najbližšom období.
6. Predaj starých okien MŠ Horná Lehota za cenu od 30 do 50 eur za okno, podľa jeho veľkosti prípadným záujemcom.
7. Položenie nového asfaltového koberca na ulici od pána Chromeka/Kasanického po dom pána Mikuláša/Bieľa. Podmienkou však musí byť napojenie všetkých domov do kanalizačnej siete aby sa vyhlo ničeniu nového koberca.
8. Zriadenie schránky pre nápady a hodnotenie práce obce
9. Preplatenie 21 dní dovolenky + odstupné, vyplývajúce zo zákona bývalému starostovi Jozefovi Mikulášovi.
10. Vytvoriť zápustnú šachtu pre každoročné stavanie Mája.
11. Zaradiť do budúceho zastupiteľstva bod o parkovaní na obecných komunikáciách.
12. **Obecné zastupiteľstvo obce berie na vedomie:**
13. Dočasné sťahovanie detí z MŠ Horná Lehota do priestorov OÚ Horná Lehota.
14. Umiestnenie solárnej lampy v mesiaci jún za mostom ponad rýchlostnú cestu k rodinnému domu p. Chomisteka.
15. Správu z schôdze DHZ Horná Lehota.
16. **Obecné zastupiteľstvo obce ukladá:**
17. Vyhlásiť výberové konanie na hlavného kontrolóra obce podľa podľa § 18a odsek 2, Zákona č. 369/1990 Zb. o obecnom zriadení.

*Termín : podľa zákona zodp.: Starosta*

1. Na ďalšie zasadnutie OZ získať cenové ponuky firiem zaoberajúcich sa výkopom hrobov.

*Termín : Ďalšie, riadne zasadnutie OZ zodp.: Starosta, poslanci*

1. Na ďalšie zasadnutie OZ získať informácie od firiem zaoberajúcich sa prípravou projektov.

*Termín: Ďalšie, riadne zasadnutie OZ zodp.: Starosta, poslanci*

Zapísal: Jozef Mäsiar

Andrej Brník Starosta obce

**Overovatelia:**

Mgr. Jana Bencúrov á ……………………………………….

Eva Gonšor Dominová ……………………………………….